
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 999 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Κήρυξη ως αναδασωτέας έκτασης 20,500 στρεμμά¬ 
των στη θέση «Ανάληψη» Δ/Δ Γερακίου Περιφέ¬ 
ρειας Δήμου Αμαλιάδος Ν. Ηλείας. 1 

Κήρυξη ως αναδασωτέας, έκτασης εμβαδού 8.571,89 
τετρ. μέτρων, στη θέση «Ευαγγελίστρια» περιφέ¬ 
ρειας Δ.Δ. Στιμάγκας του Δήμου Βέλου Νομού 

Κορινθίας, λόγω πυρκαγιάς. 2 

Προσδιορισμός της χρήσης γης του αγροτεμαχίου με 
αρ. 1681γ του αγροκτήματος Καλλιθέας του δήμου 
Προσοτσάνης, έκτασης 6245 τ.μ., ιδιοκτησίας του 
Δημοσίου, που πρόκειται να παραχωρηθεί στη Δ/ 
νση Δημόσιας Υγείας - Πρόνοιας Δράμας, ως χώ¬ 
ρου εγκατάστασης παιδικών κατασκηνώσεων.... 3 
Προσδιορισμός της χρήσης γης του αγροτεμαχίου 
με αρ. 1ζ του αγροκτήματος Σιταγρών του δήμου 
Σιταγρών, έκτασης 47738 τ.μ., ιδιοκτησίας του 
Δημοσίου, που πρόκειται να παραχωρηθεί στο 
δήμο Σιταγρών του νομού Δράμας, ως χώρου 


δημιουργίας αεραθλητικού κέντρου. 4 

ΑΠΟΦΑΣΕΙ Σ 

Αριθμ. 2619 (1) 


Κήρυξη ως αναδασωτέας έκτασης 20,500 στρεμμάτων 
στη θέση «Ανάληψη» Δ/Δ Γερακίου Περιφέρειας Δή¬ 
μου Αμαλιάδος Ν. Ηλείας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΟΣ 

Έχοντας υπόψη: 

1) Τις δ/ξεις του άρθρου 7 για τη δ/κή αποκ/ση του ν. 
2503/1997 και την 186ΓΓ/98 απόφ. Γεν. Γραμ. Περ. Δυτ. Ελλά¬ 
δος, περί άσκησης αρμοδιοτήτων Γ.Γ. Περ. Δυτ. Ελλάδας. 

2) Τις δ/ξεις του αρθ. 117 παρ 3 και το άρθρο 24 παρ. 
1 του Συντάγματος της χώρας. 


23 Νοεμβρίου 2006 

3) Τις δ/ξεις του ν. 998/1979 «περί προστασίας των 
Δασών κλπ» και ειδικότερα το αρθ. 41 παρ. 1, το άρθ. 
38 παρ. 8 & το ν. 2040/1992 αρθ. 12 παρ. 3 

4) Τιςδ/γεςτου Υπουργείου Γεωργίας16417/1180/6.7.1980, 
18247/3049/24.2.1983 και 85144/1468/9.9.1992. 

5) Την υπ’ αριθμ. 4233/11.9.2006 πρόταση του Δα¬ 
σαρχείου Αμαλιάδος που αναφέρεται στο θέμα για 
κήρυξη δασικής έκτασης ως αναδασωτέας διότι η δα¬ 
σική βλάστηση που την κάλυπτε καταστράφηκε λόγω 
πυρκαγιάς που εξερράγη στις 17.8.2006 και επιβάλλεται 
η εκ νέου δάσωση της. Η πράξη διαπιστώθηκε την 
24.8.2006. 

6) Το γεγονός ότι από την εκτέλεση της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε : 

Κηρύσσουμε ως αναδασωτέα με σκοπό την επαναδη- 
μιουργία με φυσική αναγέννηση της δασικής βλάστησης 
που καταστράφηκε από πυρκαγιά την Δημόσια δασι¬ 
κή έκταση εμβαδού 20,500 στρεμμάτων που βρίσκεται 
στη θέση «Ανάληψη» Δ/Δ Γ ερακίου Περιφέρειας Δήμου 
Αμαλιάδος Ν. Ηλείας. 

Προσδιορίζεται από τα στοιχεία σχεδιαγράμματος 
και έχει όρια : 

Ανατολικά: Με δημόσιο δάσος χαλεπίου πεύκης και 
αγροτοδασικό δρόμο. 

Δυτικά: Με δημόσιο δάσος χαλεπίου πεύκης. 

Βόρεια: Με δημόσιο δάσος χαλ. πεύκης και δασικό 
δρόμο προς I. Μ. Ανάληψης. 

Νότια: Με ασφαλτοστρωμένο δρόμο Γ ερακίου - Ανά¬ 
ληψης. 

Όπως φαίνεται στο συνημμένο διάγραμμα που αποτε¬ 
λεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα 
Κυβερνήσεως. 

Πάτρα, 21 Σεπτεμβρίου 2006 

Με εντολή Γ ενικού Γ ραμματέα Περιφέρειας 

Ο Γ ενικός Διευθυντής κ.α.α. 

ΧΡΗΣΤΟΣ ΓΙΩΤΣΟΠΟΥΛΟΣ 

Αριθμ. 2952 (2) 

Κήρυξη ως αναδασωτέας, έκτασης εμβαδού 8.571,89 
τετρ. μέτρων, στη θέση «Ευαγγελίστρια» περιφέρει¬ 
ας Δ.Δ. Στιμάγκας του Δήμου Βέλου Νομού Κοριν¬ 
θίας, λόγω πυρκαγιάς. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις: 

α) Του ν. 2503/1997 «Διοίκηση, οργάνωση, στελέχωση 
της Περιφέρειας, ρύθμιση θεμάτων για την Τοπική Αυ¬ 
τοδιοίκηση και άλλες διατάξεις». 

β) Του ν. 3200/1955 «Περί διοικητικής αποκέντρωσης» 
όπως τροποποιήθηκε και συμπληρώθηκε με το ν. Δ. 
532/1970 και μεταγενέστερες διατάξεις. 

γ) Της παρ. 1 του άρθρου 24 και της παρ. 3 του άρθρου 
117 του Συντάγματος της χώρας μας. 

δ) Του ν. 998/1979 «Περί προστασίας των δασών και 
των δασικών εν γένει εκτάσεων της χώρας» και συ¬ 
γκεκριμένα των άρθρων 38 και 41, σε συνδυασμό με 
το άρθρο 3 παρ. 1 και το άρθρο 4 παρ. 1δ του ιδίου 
νόμου, όπως τροποποιήθηκε από το ν. 3208/2003 «Περί 
προστασίας των δασικών οικοσυστημάτων, κατάρτι¬ 
σης δασολογίου, ρύθμισης εμπραγμάτων δικαιωμάτων 
επί δασών και δασικών εν γένει εκτάσεων και άλλες 
διατάξεις». 

ε) Του ν. 2612/1998 «Ανάθεση της Δασοπυρόσβεσης 
στο Πυροσβεστικό Σώμα και άλλες διατάξεις». 

2. Τις διαταγές του Υπουργείου Γεωργίας: 

α) 160417/1180/8.7.1980, β) 182447/3049/24.8.1980. 

3. Την υπ’ αριθμ. 838/2002 Απόφαση του Ε' Τμήματος 
του Συμβουλίου της Επικράτειας που μας κοινοποιήθη¬ 
κε με το υπ’ αριθμ. 105204/2793/31.7.2002 έγγραφο του 
Υπουργείου Γεωργίας. 

4. Την υπ’ αριθμ. 5158/29.9.2006 πρόταση του Δασαρ¬ 
χείου Κορίνθου και τα στοιχεία που συνοδεύουν αυτή, 


μετά την από 29.9.2006Έκθεση Αυτοψίας του Δασολό¬ 
γου του Δασαρχείου Κορίνθου Αλεξίου Αδάμ, σύμφω¬ 
να με την οποία η έκταση που αναφέρεται στο θέμα 
καλυπτόταν από δάσος Χαλεπίου Πεύκης ποσοστού 
συγκόμωσης 60-80%, με αραιό υπόροφο από αείφυλ¬ 
λα πλατύφυλλα ποσοστού συγκόμωσης περίπου 15%, 
καταστράφηκε από πυρκαγιά που εκδηλώθηκε στις 
30.7.2006 και συνεπώς επιβάλλεται η κήρυξη της ως 
αναδασωτέας, αποφασίζουμε : 

Κηρύσσουμε αναδασωτέα την Δημόσια δασική έκτα¬ 
ση κατά την έννοια του ν. 998/1979 (άρθρο 3 παρ. 1, 
άρθρο 4 παρ. 1 δ) όπως αυτός τροποποιήθηκε με το 
ν. 3208/2003, η οποία βρίσκεται στη θέση «Ευαγγελί¬ 
στρια» περιφέρειας Δ.Δ. Στιμάγκας του Δήμου Βέλου 
Νομού Κορινθίας, με εμβαδόν 8.571,89 τετρ. μέτρα, όπως 
αυτή αποτυπώνεται στο από 29.9.2006 συνημμένο Το- 
πογραφικό Διάγραμμα με στοιχεία Α, Β, Γ, Δ, Ε, Ζ, Η, 
Θ, Α κλίμακας 1:2.000 και εντοπίζεται σε Απόσπασμα 
του υπ’ αριθ. 384-194 Ορθοφωτοχάρτη έτους 1996, με 
κλίμακα 1:5.000, που σύνταξε ο Δασολόγος του Δασαρ¬ 
χείου Κορίνθου Αλέξιος Αδάμ και θεώρησε ο Δασάρχης, 
με σκοπό την επανεγκατάσταση με φυσική ή τεχνητή 
αναγέννηση της δασικής βλάστησης που καταστρά¬ 
φηκε από πυρκαγιά που εκδηλώθηκε στις 30.7.2006 και 
συνορεύει ως εξής: 

ΒΟΡΕΙΑ: Με αγροτική έκταση. 

ΝΟΤΙΑ: Με αγροτική έκταση. 

ΑΝΑΤΟΛΙΚΑ: Με δάσος Χαλεπίου Πεύκης. 

ΔΥΤΙΚΑ: Με δάσος Χαλεπίου Πεύκης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 2 Νοεμβρίου 2006 

Η Γ ενική Γ ραμματέας Περιφέρειας 
ΑΓΓΕΛΑ ΑΒΟΥΡΗ 

Δ/ΝΣΗ ΔΑΣΩΝ ΔΑΣΑΡΧΕΙΟ ΚΟΡΙΝΘΟΥ Κλίμακα σχεδίου 1:2000 

ΤΟΠΟΓΡΑΦΙΚΟ ΔΙΑΓΡΑΜΜΑ Δ ΑΠΟΣΠΑΣΜΑ ΕΚ ΤΟΥ 384.194 ΟΡΘΟΦΩΤΌΧΑΡΤΗ Γ.Υ.Σ ΚΛΙΜ.1/5000 ΕΤΟΥΣ 1996 

στα οποίο φαίνεται η έκταση (δόσος) η οποία κάηκε την 30/07/2006 στην θέση "Ευσ/γελίστριο" ΔΔ Στιμάγκας Δήμου Βέλου 
Σχετική η υα αριθμ 5158/29-9-2006 αναφορά του Δοσολόγου Αδάμ Αλέσου. 

Συνολικό Εμβαδόν εκτοσης Α,Β,Γ,Δ,Ε,Ζ,Η,Θ,Α =8571,89 τ.μ. 

Αριθμ. ΔΠ Π5246 (3) 

Προσδιορισμός της χρήσης γης του αγροτεμαχίου με 
αρ. 1681γ του αγροκτήματος Καλλιθέας του δήμου 
Προσοτσάνης, έκτασης 6245 τ.μ., ιδιοκτησίας του 
Δημοσίου, που πρόκειται να παραχωρηθεί στη Δ/ 
νση Δημόσιας Υγείας - Πρόνοιας Δράμας, ως χώρου 
εγκατάστασης παιδικών κατασκηνώσεων. 

Ο ΝΟΜΑΡΧΗΣ ΔΡΑΜΑΣ 

Έχοντας υπόψη: 

1) Την υπ’ αριθμ. 7/31.3.1995 Απόφαση του Νομαρχι¬ 
ακού Συμβουλίου Δράμας (ΦΕΚ 658/26.7.1995 τευχ. Β) 
«Οργανισμός εσωτερικής οργάνωσης και λειτουργίας 
του Νομαρχιακού Διαμερίσματος Δράμας» όπως τρο¬ 
ποποιήθηκε με τις μεταγενέστερες διατάξεις. 

2) Την Απόφαση Νομαρχιακού Συμβουλίου Δράμας με αρ. 
3/8.1.2006 «Περί ορισμού Νομαρχιακών Επιτροπών κλπ.» 

3) Τις διατάξεις του ν. 1512/1985 και ειδικότερα το άρ¬ 
θρο 3, που αναφέρεται στη διαδικασία αλλαγής χρήσης 
δημοσίων εκτάσεων. 

4) Τις θετικές γνωμοδοτήσεις των αρμοδίων υπηρε¬ 
σιών. 

5) Την ομόφωνη θετική απόφαση του δήμου Προσο¬ 
τσάνης με αρ. 209/2006 της 4.8.2006. 


6) Την ομόφωνη θετική γνωμοδότηση του Συμβουλίου 
Χωροταξίας ,Οικισμού και Περιβάλλοντος Δράμας με 
αρ. 64/06 της 2.11.2006, η οποία διαβιβάστηκε με το 
έγγραφο του Συμβουλίου ΣΧΟΠ με αρ. πρ. 62/2.11.2006, 
αποφασίζουμε : 

Τον προσδιορισμό της χρήσης γης του αγροτεμα¬ 
χίου με αρ. 1681γ του αγροκτήματος Καλλιθέας του 
δήμου Προσοτσάνης, έκτασης 6245 τ.μ., ιδιοκτησίας του 
Δημοσίου, που πρόκειται να παραχωρηθεί στη Δ/νση 
Δημόσιας Υγείας - Πρόνοιας Δράμας , ως χώρου εγκα¬ 
τάστασης παιδικών κατασκηνώσεων. 

Με την απόφαση αυτή δεν εξετάζεται και δεν δίνεται 
δικαίωμα παραχώρησης στην αναφερόμενη υπηρεσία. 
Το δικαίωμα αυτό εξετάζεται από τις αρμόδιες για την 
παραχώρηση υπηρεσίες. 

Από τις διατάξεις της Απόφασης αυτής δεν προκα- 
λείται δαπάνη σε βάρος του κρατικού ή του δημοτικού 
προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 6 Νοεμβρίου 2006 

Ο Νομάρχης 
ΚΩΝ/ΝΟΣ ΕΥΜΟΙΡΙΔΗΣ 

Αριθμ. ΔΠ Π5245 (4) 

Προσδιορισμός της χρήσης γης του αγροτεμαχίου με 
αρ. 1ζ του αγροκτήματος Σιταγρών του δήμου Σι- 
ταγρών, έκτασης 47738 τ.μ., ιδιοκτησίας του Δημο¬ 
σίου, που πρόκειται να παραχωρηθεί στο δήμο Σι- 
ταγρών του νομού Δράμας, ως χώρου δημιουργίας 
αεραθλητικού κέντρου. 

Ο ΝΟΜΑΡΧΗΣ ΔΡΑΜΑΣ 

Έχοντας υπόψη: 

1) Την υπ’ αριθμ. 7/31.3.1995 Απόφαση του Νομαρχι¬ 
ακού Συμβουλίου Δράμας (ΦΕΚ 658/26.7.1995 τευχ. Β) 
«Οργανισμός εσωτερικής οργάνωσης και λειτουργίας 
του Νομαρχιακού Διαμερίσματος Δράμας» όπως τρο¬ 
ποποιήθηκε με τις μεταγενέστερες διατάξεις. 

2) Την Απόφαση Νομαρχιακού Συμβουλίου Δράμας με 
αρ. 3/8.1.2006 «Περί ορισμού Νομαρχιακών Επιτροπών 
κ.λπ.» 

3) Τις διατάξεις του ν. 1512/1985 και ειδικότερα το άρ¬ 
θρο 3, που αναφέρεται στη διαδικασία αλλαγής χρήσης 
δημοσίων εκτάσεων. 

4) Τις θετικές γνωμοδοτήσεις των αρμοδίων υπηρε¬ 
σιών. 


5) Την ομόφωνη θετική γνωμοδότηση του Συμβουλίου 
Χωροταξίας, Οικισμού και Περιβάλλοντος Δράμας με 
αρ. 65/06 της 2.11.2006 ,η οποία διαβιβάστηκε με το 
έγγραφο του Συμβουλίου ΣΧΟΠ με αρ. πρ. 74/2.11.2006, 
αποφασίζουμε : 

Τον προσδιορισμό της χρήσης γης του αγροτεμαχίου 
με αρ. 1ζ του αγροκτήματος Σιταγρών του δήμου Σιτα- 
γρών, έκτασης 47738 τ.μ., ιδιοκτησίας του Δημοσίου, που 
πρόκειται να παραχωρηθεί στο δήμο Σιταγρών του νομού 
Δράμας , ως χώρου δημιουργίας αεραθλητικού κέντρου. 

Με την απόφαση αυτή δεν εξετάζεται και δεν δίνεται 
δικαίωμα παραχώρησης στην αναφερόμενη .υπηρεσία. 
Το δικαίωμα αυτό εξετάζεται από πς αρμόδιες για την 
παραχώρηση υπηρεσίες. 

Από τις διατάξεις της Απόφασης αυτής δεν προκα- 
λείται δαπάνη σε βάρος του κρατικού ή του δημοτικού 
προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 6 Νοεμβρίου 2006 

Ο Νομάρχης 
ΚΩΝ/ΝΟΣ ΕΥΜΟΙΡΙΔΗΣ 

